b'\n_START_ARTICLE_\nIulia Albu\n_START_SECTION_\nBiografie\n_START_PARAGRAPH_\nIulia Albu este absolvent\xc4\x83 a sec\xc8\x9biei \xe2\x80\x9eMod\xc4\x83\xe2\x80\x9d din cadrul UNARTE \xc8\x99i a Facult\xc4\x83\xc8\x9bii de Drept a Universit\xc4\x83\xc8\x9bii din Bucure\xc8\x99ti, dar a renun\xc8\x9bat la profesia de avocat pentru a urma o carier\xc4\x83 \xc3\xaen industria modei._NEWLINE_\xc3\x8encep\xc3\xa2nd cu iunie 2010, Iulia Albu a fost ambasadoarea Rafael & Sons, cel mai mare importator de diamante \xc3\xaen Rom\xc3\xa2nia, pentru ca \xc3\xaen 2013 s\xc4\x83 devin\xc4\x83 Brand Ambassador pentru FILOFAX, un brand de organisere de lux. Iulia se remarc\xc4\x83 prin apari\xc8\x9biile extravagante \xc8\x99i comentariile t\xc4\x83ioase cu privire la vestimenta\xc8\x9bia unor vedete autohtone. \xc3\x8en 2013 a ap\xc4\x83rut cu un coco\xc8\x99 pitic ca animal de companie._NEWLINE_Iulia Albu s-a lansat \xc8\x99i \xc3\xaen afaceri, cre\xc3\xa2nd bijuterii, rochii de mireas\xc4\x83 \xc8\x99i rochii de sear\xc4\x83.\n_START_SECTION_\nVia\xc8\x9b\xc4\x83 personal\xc4\x83\n_START_PARAGRAPH_\nIulia Albu a fost c\xc4\x83s\xc4\x83torit\xc4\x83 opt ani cu designerul de \xc3\xaenc\xc4\x83l\xc8\x9b\xc4\x83minte Mihai Albu, \xc3\xaempreun\xc4\x83 cu care are un copil, Mikaela. Iulia l-a \xc3\xaent\xc3\xa2lnit pe Mihai la o petrecere monden\xc4\x83, \xc3\xaen perioada \xc3\xaen care era student\xc4\x83 \xc3\xaen anul 3 la Facultatea de Drept din cadrul Universit\xc4\x83\xc8\x9bii din Bucure\xc8\x99ti. Iulia are o sor\xc4\x83 mai mic\xc4\x83, Karin.'